TV7 JERUUSALEMMA UUDISED
Meie tänased teemad -
Iisraeli-palestiinlaste rahulepe tuleb sõlmida 9 kuuga
Jeruusalemmas leiti polioviirust
Iisraelis käivitub enesetappe ennetav projekt
USA luureteenistus on Iisraelile teavet edastanud
Kasvab Prantsuse juutide immigratsioon Iisraeli
TV7 Jeruusalemma Uudistest - Shalom!
Israel HaYom kirjutab USA välisministeeriumi teatest,
mille järgi Iisrael ja palestiinlased
peavad jõudma rahuleppeni 9 kuuga.
Augusti algul tehtud avaldus avalikustati veidi aega pärast seda,
kui USA välisminister John Kerry kohtus Pariisis
Araabia Liiga algatuse toimkonna määratud ministrite delegatsiooniga.
Välisminister Kerry rääkis delegatsioonile
Iisraeli-PO vahelistest kõnelustest
püsiva staatuse saamiseks palestiinlastele.
Kerry kordas USA pühendumust otsestele kõnelustele
Iisraeli-palestiinlaste vahelise konflikti lõpetamiseks.
Kerry tutvustas araablastele ka palestiinlaste investeeringute
ja majanduskasvu edendamise plaane.
Delegatsioon andis Kerry plaanile ja 9 kuu graafikule täie toetuse.
Araabia Liiga on mures Iisraeli jätkuva asundustegevuse pärast
ja Iisraeli ühepoolse tegevuse üle Jeruusalemmas,
mis loovad negatiivse atmosfääri.
Araabia Liiga delegatsioon loodab,
et alanud kõnelused viivad alalise ja kestva rahuni
ja lahendatakse kõik
palestiinlaste püsivat staatust puudutavad küsimused.
See oleks suur samm Lähis-Ida hõlmava rahu suunas
ning edendaks regiooni julgeolekut ja stabiilsust.
Nii Iisrael kui palestiinlased nõustusid kõnelusteks määratud
9-kuise graafikuga.
USA välisministeeriumi esindaja sõnul pole kokku lepitud 9 kuud
siiski viimane tähtaeg, vaid kokkulepe,
et osapooled teevad sel perioodil koostööd.
Ynet News kirjutab Iisraelis leviva polioviiruse leidmisest
Jeruusalemma kanalisatsioonivee puhastusjaamas.
Seni on riiklikus poliovastases vaktsineerimiskampaanias
700 000 last kaitsesüsti saanud.
Väikse koguse viirust sisaldanud proov võeti augusti lõpul,
9 päeva pärast seda, kui otsustati alustada
riiklikku alla 9-aastaste laste vaktsineerimiskampaaniat.
Jeruusalemmas vaktsineeriti ca 45 000 last.
Viirust leiti Lõuna-Iisraelist mitme kuu eest
ning sellest peale on Tervishoiuministeerium
piirkonna lapsi vaktsineerinud.
Juulis selgus, et viirus levib ja seda leiti Kesk-Iisraelist,
misjärel algas ülemaaline vaktsineerimiskampaania.
Ühe WHO arsti teatel leiti Lõuna-Iisraelist polioviiruse vorm,
mis sarnaneb Pakistanis laialt levinud
ja seni vaid seal levinud viirustüübiga,
rääkis WHO esindaja Pakistani ajalehele Dawn.
WHO esindajat hämmastas, kuidas viirus Iisraeli levis.
Mullu detsembris leiti Egiptuses Kairo kanalisatsiooniveest
sama tüüpi polioviirust.
Egiptuses pole 5 aastat poliot esinenud
ja Iisraelist hävitati viirus juba palju varem,
rääkis WHO ametnik.
WHO netilehel soovitatakse viiruse esinemispaikadesse reisijail
kindlustada, et nad on polio vastu vaktsineeritud.
Kolmes riigis - Nigeerias, Pakistanis ja Afganistanis
esineb endiselt polioviirust.
Lisaks leiti tänavu metsik polioviirus ka Aafrika sarves.
Polio oli maailmast juba kadumas,
kuid islamiekspert Daniel Pipes'i sõnul
on polio islamimaailmas ellu ärganud.
Pipes'i sõnul on selles süüdi Nigeeria sharia seaduse ülemkohtu
esimees ja arst Ibrahim Datti Ahmed, kes väitis 2003. a,
et Nigeerias käimasolnud vaktsineerimisprogramm
oli osa Lääne salaliidust moslemilapsed viljatuks muuta.
Seejärel vaktsinatsiooniprogramm aeglustus
ning viirust hakkas rohkem esinema.
Konspiratsiooniteooria ja polio viisid viiruse levikuni
kogu moslemimaailmas.
Moslemite palverännak Mekkasse
on viiruse leviku peamine mehhanism.
Strateegiaekspert Mark Langfan kritiseeris POd
tahtliku kanalisatsioonivee hooletussejätmise eest, teadlikuina,
et kanalisatsiooniveed liiguvad suurte juudi asulate suunas.
Israel HaYom kirjutab Iisraeli Tervishoiuministeeriumi projektist
enesetappude ennetamiseks.
Iisraelis sooritatakse igal aastal ca 500 enesetappu.
Arv on suurem, kui igal aastal autoõnnetustes hukkunute määr.
Tervishoiuministeeriumi uurimus
põhineb 1998-2011 kogutud andmeil.
Uurimuse järgi olid 20% enesetapjaist alla 25-aastased.
Enim sooritati enesetappe pühapäeviti
ja nende arv kasvas juutide pühade ajal.
Eelmisel nädalal korraldas IKJ vaimse tervise konverentsi,
kus esitletud arvude andmeil on enesetappude arv
1992. - 2012. aastani 20% võrra kahanenud.
Iisraeli tervishoiuminister käivitas kolmes linnas pilootprojekti
enesetappude ennetamiseks.
Seni on enesetappude arv neis linnades langenud 40%.
Enesetappude ennetusprogramm tahetakse käivitada kogu Iisraelis
ja seda soovitatakse integreerida koolisüsteemi.
Arutz Sheva kirjutab Briti ajalehe The Guardian raportist,
mille väitel USA Riiklik Julgeoleku- teenistus NSA on jaganud Iisraelile
tundlikku infot ka oma kodanike kohta.
Paljastus põhineb infolekitaja Edward Snowdeni lekitatud
NSA luureinfo jagamist puudutaval lepingul.
Lepingu järgi loovutas USA valitsus nn röövitud sidet,
mis sisaldas tõenäoliselt USA kodanike telefonivestlusi
ja e-posti.
Dateerimata memo andmeil
sõlmiti USA-Iisraeli luureandmete jagamislepe 2009. a märtsis.
Arutz Sheva teatel on Prantsuse juutide immigratsioon Iisraeli
10% võrra kasvanud.
Hinnanguliselt on aasta lõpuks Iisraeli kolinud 2500 Prantsuse juuti
mida on varasemaga võrreldes ligi kaks korda rohkem.
Prantsusmaa juudikogukond on Iisraeli ja USA järel
suuruselt kolmandal kohal.
Antisemitism aga lokkab mitmetes rajoonides,
kuhu on koondunud palju araabia ja moslemi immigrante.
2012. a tappis Alzheeria moslem Toulouse'is kolm juudi koolilast,
rabipraktikandi ja 3 Prantsuse sõdurit.
2006. a röövis grupp moslemeid 17-aastase Prantsuse juudi
ja piinas ta surnuks.
Neid halvimaid Prantsuse juute tabanud juhtumeid
peetakse peamiseks põhjuseks
sealsete juutide Iisraeli kolimise kasvule.
Need olid meie tänased uudised. Shalom ja kohtumiseni!
Tõlge: Monika Jaaguri